Hvers konar vaxtatekjur skal telja fram í 3. kafla framtals , en þær eru skattskyldar hér á landi óháð því hvar þeirra er aflað . Innstæður í erlendum bönkum og vaxtatekjur af þeim skal færa í lið 3.2 og erlend verðbréf og kröfur í lið 3.3 . Umreikna skal þessar vaxtatekjur í íslenskar krónur miðað við kaupgengi eins og það var þegar vaxtatekjurnar voru lausar til ráðstöfunar . Upplýsingar um gengi gjaldmiðla má fá á heimasíðu Seðlabankans , sedlabanki.is Gera skal grein fyrir arði af erlendum hlutabréfum á hlutabréfablaðinu RSK 3.19 og færa niðurstöður í lið 3.6 á framtali ( í vefframtali er þessi flutningur sjálfvirkur ) .